Source: https://www.marimekko.com/fi_fi/viralliset-saannot
Timestamp: 2020-05-25 11:13:39+00:00
Document Index: 215823

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Viralliset säännöt - Marimekko.com
Marimekko järjestää Instagramissa markkinointiarpajaiskampanjan ”Kaikille avoin catwalk” (jäljempänä ”Kampanja”) perjantain 22.05.2020 klo. 00:00 ja lauantain 23.05.2020 klo.12:00 välisenä aikana. Yksi (1) voittaja voittaa palkinnoksi yhden (1) valitsemansa laukun Marimekon saatavilla olevasta mallistosta.
Kampanja alkaa perjantaina 22.05.2020 klo. 00:00 ja päättyy lauantaina 23.05.2020 klo.12:00.
Osallistumiskelpoiset henkilöt voivat osallistua Kampanjaan postaamalla Instagramissa valokuvan tai videon omasta Marimekosta inspiroituneesta catwalk-tyylistään Instagram Storyyn tai Feediin ja tagaamalla kuvaan @marimekko-tili. Osallistujan profiilin on oltava avoin osallistuakseen kilpailuun.
Marimekko arpoo Kampanjan aikana yhden (1) voittajan. Palkinto arvotaan maanantaina 1.6.2020. Voittomahdollisuudet riippuvat Kampanjan osallistujamäärästä. Voittajalle ilmoitetaan voitosta henkilökohtaisesti Instagramin kautta samana päivänä, kuin arvonta on suoritettu. Voittajan tulee ilmoittaa ja vahvistaa kolmen (3) päivän kuluessa edellä mainitusta Instagram-ilmoituksesta ottavatko he palkinnon vastaan vai eivät. Jos voittaja ei voi tai ei halua ottaa palkintoa vastaan, tai mikäli ilmoitus palautuu hyväksymättömänä tai toimittamattomana, palkinto menetetään ja uudelleenarvonta järjestetään välittömästi ja uudelle voittajalle ilmoitetaan samana päivänä, kuin uudelleenarvonta on suoritettu.
Yksi (1) voittajan valitsema Marimekko laukku saatavilla olevasta mallistosta.
Henkilötietoja kerätään ja käsitellään yksinomaan Kampanjan palkintojen toimittamista varten ja tätä tarkoitusta varten tietoja voidaan siirtää Marimekon tai sen tytäryhtiöiden, kumppaneiden ja agenttien tai muiden Kampanjan toteuttamiseen osallistuvien kolmansien osapuolten välillä, jotka voivat olla sijoittautuneina Euroopan talousalueella tai tämän ulkopuolella. Henkilötietoja ei käytetä mihinkään muuhun tarkoitukseen. Yllä olevaan tarkoitukseen kerättyjä henkilötietoja käsitellään tietosuojaselosteen mukaisesti, joka löytyy Internet – osoitteesta https://www.marimekko.com/fi_fi/asiakaspalvelu#kilpailujen_ja_arvontojen_tietosuojaseloste. Voittajat antavat suostumuksensa siihen, että heidän postaamansa kuvat voidaan julkaista Marimekon tiedotus- ja markkinointikanavissa maailmanlaajuisesti (kuten sosiaalisessa mediassa). Marimekko voi harkintansa mukaan käyttää tällaisia materiaaleja Marimekon viestintä- ja markkinointikanavissa ilman erillistä korvausta. Kampanjaan osallistuvat vahvistavat, että ovat saaneet suostumuksen julkaista kuvia niissä esiintyviltä henkilöiltä ja, että kuvat eivät loukkaa mitään kolmansien osapuolien immateriaalioikeuksia.
Marimekko ei ole vastuussa mistään välittömistä tai kolmannen osapuolen aiheuttamista vahingoista tai menetyksistä, joita Marimekko ei ole voinut kohtuudella huomioida etukäteen. Marimekko ei vastaa mistään menetyksistä, jotka johtuvat virheellisistä tai virheellisesti tai vajavaisin tiedoin jätetyistä osallistumisista, ja osallistumalla Kampanjaan osallistuja vakuuttaa, että kaikki osallistumisen yhteydessä annetut tiedot ovat oikeita, ajantasaisia ja täydellisiä. Osallistujan yksinomaisella vastuulla on varmistaa, että osallistujan antamat tiedot ovat täsmällisiä. Marimekko ei vastaa mistään tällaisiin tietoihin tulleista muutoksista, joista ei ole ilmoitettu kirjallisesti Marimekolle näissä Kampanjan virallisissa säännöissä mainittujen aikarajojen puitteissa. Voittajat vapauttavat lain sallimissa rajoissa Marimekon ja muut Kampanjan järjestämiseen osallistuvat tahot vastuusta vahinkoihin liittyen, jotka johtuvat Kampanjaan osallistumisesta tai palkintojen vastaanottamisesta tai käyttämisestä.